Termenul „secolul umilinței” în istoriografia Partidului Comunist Chinez și naționalismul modern chinez, cu accentul pus pe „suveranitatea și integritatea teritoriului [chinez]”, au fost invocați în incidente precum bombardarea ambasadei Chinei din Belgrad (Bombardamentele NATO în Iugoslavia), Incidentul din Insula Hainan și protestele pentru independența Tibetului din timpul ștafetei țorței olimpice din timpul Jocurilor Olimpice de vară din 2008. Anumiți anliști politici consideră că utilizarea acestui termen ar duce la abaterea atenției opiniei publice din străinătate de la încălcarea drepturilor omului în China și a celei din țară de la corupția la nivel înalt, iar pe de altă parte ar veni în sprijinul pretențiilor teritoriale și dezvoltării generale economice și politice a țării.